 Subaxdii waxan tegay xafiiskii Wasaaradda, waxa aan u sheegay Agaasimihii Guud, Cabdi Aadan iyo Xoghayntii Yuusuf inay diyaariyaan xil-wareejin, mar haddii maanta lagu dhawaaqayo natiijadii, intaas markii aan u sheegay kadib waxan tegay Madaxtooyadii xafiiskii Madaxweyne-ku-xigeenka oo ay dhawr Wasiir fadhiyaan oo aan ka xusuusto Edna Aadan Dhakhtar, Axmed Yuusuf Yaasiin ayaan doonay inaan la faqo, dabadeed Wasiirradii waa naga baxeen, waxa aan u sheegay warkii Garaad ii sheegay, waxaan ku idhi haddii sidaas tahay oo aanay wax isbeddelin, si nabadgelyo ah loogu tiriyo nimankan kulul ee jabhadda ahaa, waxan ku daray innaga ayaa iska badinay, markii aan Axmed Yusuf Ducaale erinay waa taas Gabilay innaga leexatay, waxa uu yidhi; Waa run oo waan kala hadlay arrintaas Madaxweynaha, waa taas natiijadii. 